ESSO บวก 3% ลุ้น “จีน” เปิดประเทศ ดันค่าการกลั่นน้ำมันเจท
ESSO วิ่ง 3% ลุ้นรับอานิสงค์ “จีน” เปิดประเทศ มีผล 8 ม.ค.66 มองเป็นบวกต่อกลุ่มน้ำมัน รับปัจจัยหนุนจากความต้องการเดินทางมากขึ้นระดับสูงที่ 9-10 เหรียญ/บาร์เรล อย่างต่อเนื่องถึงปีหน้า
ESSO บวก 3% ลุ้นรับข่าวดี “จีน” เปิดประเทศ ดันค่าการกลั่นน้ำมันเจท
29 ธ.ค. 2565

ผู้สื่อข่าวรายงานว่า วันนี้ (29 ธ.ค.65) ราคาหุ้นบริษัท บริษัท เอสโซ่ (ประเทศไทย) จำกัด (มหาชน) หรือ ESSO  ณ ปิดตลาดช่วงภาคเช้า อยู่ที่ระดับ 12.90 บาท บวก 0.40 หรือ 3.20% สูงสุดที่ระดับ 13.20 บาท ต่ำสุดที่ระดับ 12.40 บาท ด้วยมูลค่าซื้อขาย 445.59 ล้านบาท
โดยราคาหุ้น  ESSO ปรับตัวขึ้น ทางนักวิเคราะห์คาดว่าเป็นหุ้นกลุ่มโรงกลั่น ยังได้แรงหนุนจากแผนเปิดประเทศอย่างเป็นทางการของจีนตั้งแต่ 8 ม.ค.2566 ซึ่งจะหนุนความต้องการเดินทางเร่งตัวขึ้น เป็นบวกต่อค่าการกลั่นน้ำมันอากาศยานที่จะหนุนให้ค่าการกลั่นเฉลี่ยทรงตัวในระดับสูง ที่ระดับ 9-10 เหรียญ/บาร์เรล ต่อเนื่องถึงปีหน้า
 